18.9.2023
FI
Euroopan unionin virallinen lehti
L 229/33
3.
Jäsenvaltioiden on 2 kohdan a alakohdan iii alakohdassa tarkoitettujen keskustelujen seurauksena toteutettava mahdolliset yhteiset hankinnat Euroopan parlamentin ja neuvoston direktiivin 2014/24/EU (31) 38 ja 39 artiklassa ja Euroopan parlamentin ja neuvoston direktiivin 2014/25/EU (32) 56 ja 57 artiklassa vahvistettujen sääntöjen mukaisesti.
23 artikla
Kriisivaiheen aktivointi 1.
Puolijohdekriisin katsotaan syntyvän, jos
a) puolijohteiden toimitusketjussa on vakavia häiriöitä tai puolijohteiden kaupalle unionissa on vakavia esteitä, jotka aiheuttavat merkittävän pulan puolijohteista, välituotteista tai raaka-aineista tai jalostetuista materiaaleista, ja b) tällainen merkittävä pula estää kriittisten alojen käyttämien keskeisten tuotteiden toimituksen, korjaamisen tai huollon siinä määrin, että sillä olisi vakavia kielteisiä vaikutuksia kriittisten alojen toimintaan, koska ne vaikuttavat unionin yhteiskuntaan, talouteen ja turvallisuuteen. 2.
Jos komissio saa tiedon mahdollisesta puolijohdekriisistä 22 artiklan 2 kohdan mukaisesti, se arvioi, täyttyvätkö tämän artiklan 1 kohdan edellytykset.
Kyseisessä arviossa on otettava huomioon kriisivaiheen mahdolliset myönteiset ja kielteiset vaikutukset ja seuraukset unionin puolijohdeteollisuudelle ja kriittisille aloille.
Jos kyseisestä arviosta saadaan konkreettista ja luotettavaa näyttöä, komissio voi Euroopan puolijohdeneuvostoa kuultuaan ehdottaa neuvostolle kriisivaiheen käynnistämistä. 3.
Neuvosto voi määräenemmistöllä käynnistää kriisivaiheen antamalla neuvoston täytäntöönpanosäädöksen.
Kriisivaiheen kesto on määriteltävä kyseisessä täytäntöönpanosäädöksessä, eikä se saa ylittää kahtatoista kuukautta.
Komissio raportoi säännöllisesti ja joka tapauksessa vähintään joka kolmas kuukausi Euroopan puolijohdeneuvostolle ja Euroopan parlamentille kriisin tilasta. 4.
Komissio arvioi ennen kriisivaiheen aktivointiajan päättymistä, onko kriisivaihetta syytä jatkaa.
Jos tällaisesta arviosta saadaan konkreettista ja luotettavaa näyttöä, että edellytykset kriisivaiheen aktivoinnille täyttyvät yhä, komissio voi Euroopan puolijohdeneuvostoa kuultuaan ehdottaa neuvostolle kriisivaiheen jatkamista.
Neuvosto voi määräenemmistöllä jatkaa kriisivaihetta antamalla neuvoston täytäntöönpanosäädöksen.
Jatkoajan kesto on rajattava ja määriteltävä kyseisessä neuvoston täytäntöönpanosäädöksessä.
Komissio voi ehdottaa kriisivaiheen jatkamista uudelleen kerran tai useammin, jos se on asianmukaisesti perusteltua. 5.
Komissio arvioi kriisivaiheen aikana Euroopan puolijohdeneuvostoa kuultuaan, onko kriisivaihe asianmukaista päättää ennenaikaisesti.
Jos arvioinnissa niin todetaan, komissio voi ehdottaa neuvostolle kriisivaiheen päättämistä.
Neuvosto voi päättää kriisivaiheen antamalla neuvoston täytäntöönpanosäädöksen. 6.
Kriisivaiheen aikana komissio kutsuu tarvittaessa koolle Euroopan puolijohdeneuvoston ylimääräisiä kokouksia jonkin jäsenvaltion pyynnöstä tai omasta aloitteestaan.
(31) Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).
(32) Euroopan parlamentin ja neuvoston direktiivi 2014/25/EU, annettu 26 päivänä helmikuuta 2014, vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta (EUVL L 94, 28.3.2014, s. 243).